د افغانستان تایید

**د تایید د راپور مسوده**

**مستقله تاییدونکې کوواټر سوګیما**

**د جولای ۲۲مه، ۲۰۱۸**

1. د ادارې یادښت

**د افغانستان حکومت د ۲۰۰۹ کال په مارچ کې ژمنه وکړه چې** EITI **به پلې کړي او د ۲۰۱۰ کال د فبرورۍ په ۹مه د** EITI **د یوه کاندید په توګه ومنل شو.** د ۲۰۱۶ د اکتوبر په ۲۵مه، بورډ موافقه وکړه چې د ۲۰۱۶ د EITI تر سټانډرډ لاندې د افغانستان تایید (validation) به د ۲۰۱۷ د جولای له ۱ څخه شروع شي. [[1]](#footnote-1) د ۲۰۱۷ د سپتمبر په ۱۹مه،‌ بورډ د افغانستان د تایید د پیلېدلو مسئله د ۲۰۱۷ د نومبر ۱ ته وځنډوله.[[2]](#footnote-2)

د تایید د راپور دا مسوده د نړیوال سکرتریت له خوا د ابتدایي ارزونې د کیفیت د اطمینان بیاکتنې پسې راځي. تاییدونکې له سکرتریت سره په دې سره موافقه ده چې افغانستان لا تر اوسه پورې د EITI معیار ته رسېدلی نه دی، او ۱۹ شرایط یې په قانع کوونکې ډول نه دي پوره شوي.

د نومرو ورکولو په برخه کې د تغیراتو سپارښتنه نه کیږي.

1. تاریخچه
2. په داسې حال کې چې استخراجي صنایعو په ۲۰۱۵ کې[[3]](#footnote-3) د حکومتي عوایدو یوازې ۰.۷٪ او په افغانستان کې د تولیداتو د صادراتو ۱.۱٪ جوړوله،‌ په ځانګړې توګه د کان کیندلو په سکټور کې د ودې لپاره د پام وړ احتمال موجود دی.‌[[4]](#footnote-4) په دغه هېواد کې د اوسپنې، مسو، سرو زرو، ماربلو، نادرو ځمکنیو منرالونو،‌ بېلابېلو تعمیراتي موادو او قېمتي کاڼو مهمې ذخیرې موجودې دي،‌ چې د ذخیرو ارزښت یې د متحده ایالاتو د جیولوجیکي سروې د معلوماتو په اساس د اټکل ۱ تریلیون ډالرو څخه نیولې د افغانستان د کانونو او پترولیم د وزارت د اټکل ۳ تریلیون ډالرو پورې رسېږي.[[5]](#footnote-5) حکومت اټکل کوي چې افغانستان د څه ۲.۲ بیلیون مټریک ټنو اوسپنیز منرال، ۱.۳ بیلیون مټریک ټنو ماربل، خواوشا ۳۰ میلیونه مټریک ټنو مسو، ۱.۴ میلیونه مټریک ټنو نادرو ځمکنیو منرالونو او ۲۷۰۰ کیلوګرامه سرو زرو ذخیرې لري. [[6]](#footnote-6) په ټول هېواد کې په مجموعي توګه ۱۴۰۰ معدني ذخیرې په نښه شوي دي. [[7]](#footnote-7) معدني مواد په درې بېلابېلو سیمو کې سره غونچه غونچه شوي دي. لومړی کمربند، چې په جنوب لویديځ کې له هرات څخه نیولې په شمال ختیځ کې بدخشان پورې رسېږي د اوسپنې منرال، سره زر، مس، باریت، د ډبرو سکاره او قېمتي کاڼي لري. دویم کمربند، په جنوب کې له هلمند څخه نیولې تر زابل او غزني ولایتونو پورې غځېږي، چې د مسو، سرو زرو، موليبدینوم، زېنک، سرپ او کرومایت ذخیرې لري. بالاخره، د کابل خواوشا سیمه د مسو ذخیرې لري چې د عینک د نړیوالې سطحې معدن هم په کې راځي. [[8]](#footnote-8)

په افغانستان کې له ډېر پخوا راهیسې په دودیزه او وړه سطحه کان کیندنې (ASM) کېږي، او دا کار په ځانګړې توګه د قېمتي کاڼو او نیمه قېمتي کاڼو لکه لاجوردو په برخه کې کېږي. [[9]](#footnote-9) د دودیزې او وړې سطحې کان کیندنو په هکله د GiZ یوې څېړنې چې په ۲۰۱۶ کال کې خپره شوه تخمین کړی وو چې خواوشا ۵۰۰۰۰ کان کیندونکي په مستقیم ډول د دودیزې او وړې سطحې په کان کیندنو کې په کار بوخت دي او له ۲۰۰ زره څخه تر ۴۵۰ زرو پورې کارکوونکي د دودیزې او وړې سطحې د کاني موادو د پیدا کولو او را اېستلو(upstream) او پلورلو او توزیع کولو (downstream) په فعالیتونو کې بوخت دي، چې د افغانستان د مزدورکارانو خواوشا ۳٪-۶٪ جوړوي. [[10]](#footnote-10) په داسې حال کې چې د دودیزې او وړې سطحې اکثره کان کیندنې د حکومت له کنټرول څخه بهر سیمو کې ترسره کیږي،‌ باوري خپلواکو تحلیلګرانو اټکل کړی چې غیر رسمي کان کیندنې په کال کې څه ۲۰۰ میلیونه – ۳۰۰ میلیونه امریکایي ډالر عواید طالبانو ته برابروي. [[11]](#footnote-11) حکومت اټکل کوي چې د کانونو سکتور کولی شي چې تر ۲۰۲۴ کال،[[12]](#footnote-12) پورې د ناخالص داخلي تولید (جي ډي پي) ۴۵٪ - ۵۰٪ جوړ کړي، چې حکومت ته به په کال کې څه ۲ میلیارده امریکایي ډالر عواید برابروي. [[13]](#footnote-13) دا په داسې حال کې ده چې دا مهال، دغه سکتور ډېر زیات کوچنی دی، چې په ۲۰۱۵ کال کې یې په حکومتي عوایدو کې یوازې خواوشا ۳۲.۵ میلیونه امریکایي ډالر او په اقتصادي فعالیت کې ۱۳۵ میلیونه امریکايي ډالر جوړ کړل. [[14]](#footnote-14) مقامات اټکل کوي چې په حکومتي عوایدو کې په کال کې خواوشا ۳۰۰ میلیونه امریکایي ډالر د ناقانونه کان کیندنو له امله ورکیږي. [[15]](#footnote-15) حکومت د استخراجي شرکتونو په ریفورمونو کې له پرمختیایي شریکانو یا ډونرانو څخه پراخ ملاتړ ترلاسه کړی دی، خو روانو امنیتي اندېښنو دغه بهیر له ستونزو سره مخامخ کړی دی. [[16]](#footnote-16)

حکومت، چې د نړیوال بانک له خوا یې ملاتړ کېده، په پیل کې په دودیزه توګه او وړه سطحه د کیندنو د رسمي کولو پرځای د لویو صنعتي کیندنو پروژو ته اولویت ورکړ. په ۲۰۰۷ کال کې، د چین د میتالورجیکل کارپورېشن (MCC) او جیانګ زي کاپر کارپورېشن (JCCL) یوه کانسرسیوم د افغانستان په تاریخ کې له تر ټولو لویې یوازنۍ خارجي پانګونې سره، چې ۲.۹ میلیارده امریکايي ډالر ارزښت یې درلود، موافقه وکړه، چې له کابل څخه ۳۵ کیلومتره جنوب ختیځ کې د لوګر ولایت په عینک سیمه کې د نړۍ د مسو دویمې تر ټولو لویې ذخیرې ته انکشاف ورکړي. [[17]](#footnote-17) په عینک کې په اټکلي ډول ۴۵۰ میلیونه متریک ټنه د مسو ډبرې موجودې دي چې له ۵۰ ملیارد ډالرو څخه ډېر ارزښت لري. [[18]](#footnote-18) په ۲۰۱۲ کال کې، حکومت د حاجي ګک د اوسپنې د ډبرو د ذخیرې جواز هم صادر کړ. حاجي ګک په اسیا کې د اوسپنې تر ټولو لویه سرپټه ذخیره ده چې له کابل څخه ۱۳۰ کیلومتره لویدیځ ته پرته ده چې اټکل ۱.۸ ملیارد مټریک ټنه د را اېستلو وړ د اوسپنې منرالونه لري. [[19]](#footnote-19) دغه پروژه د هندي کمپنیو یوه کانسرسیوم ته،‌ چې د هند د اوسپنې د خدمتونو د ادارې او کاناډا مېشتي کیلو ګولډ ماینز له خوا رهبري کیږي، ورکول شوه. [[20]](#footnote-20) په دې پروژه کې چې اټکل ۱۰.۸ میلیارد امریکایي ډالر ارزښت لري د حاجي ګک له سیمې څخه د ایران تر چابهار بندر پورې د ۹۰۰ کیلومتره اوږدې رېللارې د جوړونې پلانونه هم شامل دي. [[21]](#footnote-21) هغه وخت، حکومت تمه لرله چې د عینک او حاجي ګک دوه پروژې به څه ۹۰ زره مستقیم او غیرمستقیم کاري فرصتونه رامنځته کړي او تر ۲۰۲۰ کال پورې به د کال خواوشا ۵۰۰ میلیونه امریکایي ډالر عواید برابر کړي. [[22]](#footnote-22)‌ دا وخت د دغو دواړو پروژو په یوه باندې هم کار نه کیږي.‌ د ولسمشرغني حکومت د لویې کچې پروژو ته د اولویت ورکولو پالیسۍ ته دوام ور نه کړ،‌ او په عملي توګه د ۲۰۱۵-۲۰۱۷ په دوره کې د جوازونه ورکول بند وو.‌

په افغانستان کې د اټکل ۳.۴ میلیارد بیرلو خامو تېلو، ۴۴۰ میلیارد مکعب متره طبیعي ګاز[[23]](#footnote-23) او ۵۶۲ میلیونه بیرلو طبیعي ګازو زېرمې موجودې دي چې په ۲۹ ساحو (په افغان – تاجک، امو دریا او ترپول ساحو کې) خپرې شوي دي. [[24]](#footnote-24) په داسې حال کې چې د تېلو او ګازو زېرمې په لومړي ځل په ۱۹۵۹ کال کې معرفي شوې، تر اوسه پورې یې ډېرې لږې برخې انکشاف موندلی دی. په ۲۰۱۱ کال کې، د چین د پترولیم لوی ملي شرکت (CNPC) او د هغه محلي شریکباڼي وطن آیل اینډ ګیس د سرپل او فاریاب[[25]](#footnote-25) په ولایتونو کې د تېلو او ګازو د درې بلاکونو حقونه ترلاسه کړل چې د امو دریا د تېلو ساحه چې د ۲۰۱۲ په جون کې یې تولیدات شروع کړل، هم په کې شامله وه. [[26]](#footnote-26) دغه کانسرسیوم په ۲۰۱۴ کال کې د امو دریا د تېلو ساحې څخه ۳۷۲ زره بیرله تېل او په ۲۰۱۵ کال کې ۲۶۸ زره بیرله تېل تولید کړل[[27]](#footnote-27)، چې دا د کمپنیو تر منځ د بودجې په برخه کې د شخړو د موجودیت له امله د حکومت له هغه هدف څخه چې په ورځ‌ کې یې باید ۴۰ زره بیرله تېل تولید کړي وای ډېر کم وو. [[28]](#footnote-28)‌ په ۲۰۱۳ کال کې په شمال کې د حیرتان په سیمه کې د خصوصي پانګوونکیو له خوا دوه تصفیه خانې جوړې شوې چې د امو دریا خام تېل تصفیه کړي. [[29]](#footnote-29) په داسې حال کې چې افغان ګاز شرکت د هېواد په شمال کې د ګازو له څلورو ساحو څخه طبیعي ګاز تولیدوي، تولید شوي کمیتونه لا هم محدود پاتې دي[[30]](#footnote-30) او د کېمیاوي سرې یوه داخلي شرکت او د برېښنا دستګاه ته ورکول کیږي.‌[[31]](#footnote-31)

د تایید د لارښود په اساس، نړیوال سکرتریت د تایید لومړۍ مرحله – د ابتدایي ارقامو ټولونه، له برخه والو سره مشورې، او د EITI د شرایطو («ابتدایي ارزونه») په مقابل کې د پرمختګ په برخه کې د هغوی د ابتدایي ارزونې چمتو کول، ترسره کړل. کواټر سوګیما د مستقل تاییدونکي په توګه مقرر شو چې دا و ارزوي چې آیا د سکرتریت کار د تایید د لارښود په اساس ترسره شوی دی. د تاییدونکي په توګه د کواټر سوګیما اساسي مسؤلیتونه دا دي چې په ابتدایي ارزونه باندې بیاکتنه وکړي او له اړتیا سره سم یې تعدیل کړي، او ورسره د تایید د کمېټې له لارې بورډ ته د سپارلو لپاره د تایید په دې راپور کې خپله مستقله بیاکتنه خلاصه کړي.

1. د مستقل تاییدونکي له خوا ترسره شوی کار

د سکرتریت ابتدایي ارزونه د ۲۰۱۸ د جولای په ۹مه کواټر سوګیما ته وسپارل شوه. زمونږ د تایید ټیم د تایید د پروسې دا مرحله په دې توګه پيل کړه: (۱) د ټیم د هر غړي له خوا د EITI د ارزونې ژوره بیاکتنه او تصحیح؛ (۲) د ګڼو برخه والو د کارپوه له خوا د ۱ شرط او د مدني ټولنې د پروتوکول مفصله بیاکتنه او ملاحظات؛ (۳) د ۴، ۵ او ۶ شرطونو په هکله د مالي چارو د کارپوه له خوا مفصله بیاکتنه او ملاحظات؛ (۴) د بیاکتنو سره یوځای کول او د تایید د دې راپور د مسودې، چې د ۲۰۱۸ د جولای په ۲۲مه نړیوال سکرتریت ته لېږل شوې ده، تهیه کول.

1. د تایید د محدودیت په هکله ملاحظات

تاییدونکي د سکرتریت ابتدایی ارزونه په پام سره مطالعه کړه او په دې مرحله کې د تایید د پروسې د محدودیت په هکله هېڅ ملاحظات نه لري.

1. د نړیوال سکرتریت د ابتدایي ارزونې په هکله ملاحظات

د ارقامو ابتدایي ټولونه، د برخه والو مشورې، او د ابتدایی ارزونې تسوید په عمومي توګه د نړیوال سکرتریت له خوا د ۲۰۱۶ د تایید د لارښود په اساس ترسره شول. د ارقامو ټولونه په درې مرحلو کې ترسره شوه. لومړی، هغه چې په ۲۰۱۷ کې پیل شوه، او د EITI له سټنډرډ سره د هېواد د مطابقت د اړوندو موجودو اسنادو یوه د مېز د سر بیاکتنه وه، چې په لاندې ټکو مشتمله وه، خو محدوده نه:

* د EITI کاري پلان او د پلان نیونې نور اسناد لکه د بودجو او مفاهمو پلانونه؛
* د ګڼو برخه والو د ګروپ (MSG) وظیفوي لایحه، او د ګڼو برخه والو د ګروپ د کتنو یا ملاقاتونو یادښتونه؛
* د EITI راپورونه، او متمم معلومات لکه د راپورونو خلاصه او د پوښل کېدونکې ساحې څېړنې؛
* د مفاهمې مواد؛
* د کلني پرمختګ راپورونه؛‌ او
* د تایید مربوط نور معلومات

له وطن څخه یوه لیدنه د ۲۰۱۸ د جنورۍ په ۱۹ – ۲۴مه ترسره شوه. ټول ملاقاتونه یا کتنې په کابل کې ترسره شول. له پام وړ امنیتي محدودیتونو سره سره، سکرتریت د هغو برخه والو د ګروپونو په شمول چې استازي یې موجود ول خو په خپله یې مستقیما برخه نه لرله، د ګڼو برخه والو ګروپ او د هغه غړو ، مستقل مفتش او نورو مهمو برخه والو سره خبرې وکړې او/یا یې لیدنې ورسره ترسره کړې. له MSG سره د یوه ګروپ په توګه په ملاقات سربېره، سکرتریت له رغوونکیو برخو (حکومت، شرکتونو او مدني ټولنې) سره په انفرادي توګه یا د استازو ګروپونو کې لیدنې ترسره کړې، چې مناسب پروتوکولونه په کې په پام کې نیول شوي ول څو ډاډمنه کړي چې برخه وال کولی شي چې خپل نظرونه په ازادانه توګه څرګند کړي او دا چې د محرمیت ساتنې د غوښتنو درناوی وشو. د هغو برخه والو چې مشورې ورسره شوي لست په د/D ضمیمه کې راغلی دی.

بالاخره، نړیوال سکرتریت داسې یو راپور برابر کړ چې د تایید د لارښود په اساس یې د شرایطو په وړاندې د پرمختګ یوه ابتدایي ارزونه ترسره کړه. په ابتدایي ارزونه کې د مطابقت یوه مکمله ارزونه شامله نه وه. راپور تاییدونکي ته وسپارل شو، او یوه کاپي یې ملي کوارډینیټر ته هم په لاس ورغله.

۲. عمومي پایلې

د تطبیق په برخه کې پرمختګ

**افغانستان د** EITI **د تطبیق لپاره یوه بې ساري قضیه وړاندې کوي. د هېواد ډېره برخه د حکومت له کنټرول څخه بهر ده، او هلته په پراخه کچه د قېمتي کاڼو او سرو زرو ناقانونه کیندنې کېږي. په ورته وخت کې،** EITI **اصلا د رسمي اقتصاد په هکله، چې د ډبرو سکرو، تالک، لږ اندازې خامو تېلو او د تعمیراتي موادو څخه دی، اندېښنه لري. دا د کانونو د کیندنې، تېلو او ګازو له سکټور څخه په حکومتي عوایدو کې په کال کې تقریبا ۴۰ میلیونه ډالر جوړوي. په مقایسوي توګه، داسې باور کیږي چې طالبان په کال کې اټکل ۲۰۰ میلیونه ډالر د کانونو په ناقانونه کیندنو باندې له لګولو مالیاتو څخه ترلاسه کوي.** [[32]](#footnote-32)

* د **EITI** د تطبیق اغېزه

EITI **له پيل نه تر اوسه پورې، یو څه تاثیر درلودلی دی. ‌د ګڼو برخه والو ګروپ (**MSG**) د کان کیندنو د جوازونو د مدیریت، د تولید د ارقامو د کیفیت او له استخراج څخه د ترلاسه شویو عوایدو د مدیریت په هکله بحثونو ته لاره هواره کړې ده. د** EITI **له راپورونو څخه د ریفورمونو د پرمختګ د ارزونې لپاره د منظمو «تشخیصي وسیلو» په توګه کار اخیستل کیږي،‌ او د** EITI **سپارښتنې د حکومت له خوا د ۲۰۱۷ د نومبر په هغه پرېکړه کې، چې د جوازونو تر ټولو ډېر هر اړخیز لست خپور کړي، یو مهم فکټور وو. د مدني ټولنې لپاره،** EITI **په دې هکله یوه مهمه لاره پرانستې چې د قراردادونو په ښکاره کولو کې د حکومت ژمنتیا تعقیب کړي، چې په نتیجه کې یې په ۲۰۱۷ کال کې له زرو څخه ډېر په وړه سطحه د کانونو د کیندنې قراردادونه خپاره شول.‌ ټولو برخه والو ډېر ځلې د ریفورمونو په هکله د تاکید لپاره د** EITI **شرایط د ریفرنس په توګه یاد کړي دي.‌**

**خو بیا هم،‌ د افغانستان د ننګوونکیو شرایطو په پام کې نیولو سره،** EITI په ډېرو برخو کې وروسته پاتې دی. د حکومت د وزارتونو تر منځ محدودې همغږۍ د EITI د سپارښتنو د مؤثر تعقیب مخه نیولې ده. په داسې حال کې چې برخه والو له EITI څخه د دې لپاره کار اخیستی چې د املاکو د ثبت مدیریت کول او د عوایدو د سم او ناسم د تایید په برخه کې پرمختګ تشویق کړي،‌ د عامه مالي مدیریت د مسایلو په برخه کې هېڅ نه دي شوي.‌ د دولت تر مالکیت لاندې د استخراج دوه شرکتونو ته،‌ چې دواړه په ګډه د حکومت د استخراج د عوایدو درې په څلور برخې جوړوي، نه پاملرنه یوه غټه کمزوري ده.‌

**د** EITI د سټانډرد تطبیق په افغانستان کې **د طبیعي منابعو د مدیریت لپاره یوه مهمه وسیله ده.**‌ ‌د بې مالیې تادیاتو د یوه اتومات سیستم مؤفقانه جوړونه هغسې چې پلان شوې ده او د مالیې وزارت د عوایدو د ټولولو له سیستم سره د هغې نښلول به پر حکومتي عوایدو یوه اندازه اطمینان رامنځته کړي. د حکومت د دې پلانونو تطبیق چې د کانونو د کیندنې هر جواز ته د مالیې یو ځانګړی نمبر (ټکس نمبر) ورکړي او د استخراج مشخص عواید په جلا جلا توګه سره طبقه بندي کړي،‌ باید د حکومت له خوا د دغه سکټور نظارت پیاوړی کړي.‌ د EITI کالنی راپور کیدای شي د یوې داسې تشخیصیه وسیلې په توګه وکارول شي چې په نتیجه کې یې دولتي تصدۍ په خصوصي واړول شي. ځینې وختونه، چې موسسې نوې جوړېږي، د داسې حکومتي او شرکتي سیستمونو جوړول چې هغه په سیستماتیک ډول د EITI تر سټانډرډ لاندې اړتیا وړ معلومات څرګندوي به د دې تر ټولو مؤثره لاره وي چې د EITI مهم شرایط پوره کړي. د دغه ډول پرمختګ لپاره باید ټول برخه وال لوري په فعاله – او عملي توګه – لاس په کار شي.‌

د مطابقت په برخه کې د مستقل تاییدونکي ارزونه

۱ شکل – د تاییدونکي ارزونه

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **د EITI شرایط** | | | | | **د پرمختګ سطحه** | | | | |
|  | |  |  |  | نه پرمختګ | غیرکافي | هدفمند | قانع کوونکی | اخواته |
| **کټګورۍ** | **شرایط** | | | |  |  |  |  |  |
| **د MSG نظارت** | د حکومت فعال توب (#1.1) | | | |  |  |  |  |  |
| د شرکتونو فعال توب (#1.2) | | | |  |  |  |  |  |
| د مدني ټولنې فعال توب (#1.3) | | | |  |  |  |  |  |
| د MSG حکومتولي (#1.4) | | | |  |  |  |  |  |
| د کار پلان (#1.5) | | | |  |  |  |  |  |
| **جوازونه او قراردادونه** | قانوني چوکاټ (#2.1) | | | |  |  |  |  |  |
| د جوازونو تخصیص (#2.2) | | | |  |  |  |  |  |
| د جواز راجستر(#2.3) | | | |  |  |  |  |  |
| د قرارداد د څرګندولو په هکله پالیسي (#2.4) | | | |  |  |  |  |  |
| د ګټه اخیستنې مالکیت (#2.5) | | | |  |  |  |  |  |
| د دولت برخه اخیستنه (#2.6) | | | |  |  |  |  |  |
| **د تولید څارنه** | د اکتشاف ارقام (#3.1) | | | |  |  |  |  |  |
| د تولید ارقام (#3.2) | | | |  |  |  |  |  |
| د صادراتو ارقام (#3.3) | | | |  |  |  |  |  |
| **د عوایدو ټولونه** | هر اړخیزوالی (#4.1) | | | |  |  |  |  |  |
| معاوضوي یا د شیانو په بڼه عواید (#4.2) | | | |  |  |  |  |  |
| د جنس په جنس مبادلې موافقې (#4.3) | | | |  |  |  |  |  |
| د ټرانسپورټ عواید (#4.4) | | | |  |  |  |  |  |
| د دولتي تصدیو معاملې (#4.5) | | | |  |  |  |  |  |
| مستقیم په هېواد کې دننه تادیات (#4.6) | | | |  |  |  |  |  |
| وېشل یا جلا کول (#4.7) | | | |  |  |  |  |  |
| د ارقامو پر وخت والی (#4.8) | | | |  |  |  |  |  |
| د ارقامو کیفیت (#4.9) | | | |  |  |  |  |  |
| **د عوایدو تخصیص** | د عوایدو وېش (#5.1) | | | |  |  |  |  |  |
| په هېواد کې دننه انتقالات (#5.2) | | | |  |  |  |  |  |
| د عوایدو مدیریت او لګښتونه (#5.3) | | | |  |  |  |  |  |
| **ټولنیزه-اقتصادي همکاري** | لازمي اجتماعي لګښتونه (#6.1) | | | |  |  |  |  |  |
| د دولتي تصدیو له بازار څخه د ټیټ نرخ لګښتونه (#6.2) | | | |  |  |  |  |  |
| اقتصادي همکاري (#6.3) | | | |  |  |  |  |  |
| **نتایج او تاثیر** | عام بحث (#7.1) | | | |  |  |  |  |  |
| ارقامو ته د لاسرسي وړتیا (#7.2) | | | |  |  |  |  |  |
| د سپارښتنو تعقیبول (#7.3) | | | |  |  |  |  |  |
| د تطبیق نتایج او تاثیر (#7.4) | | | |  |  |  |  |  |

|  |  |
| --- | --- |
| **د ا رزونې د کارډ توضیح** | |
|  |  |
|  | هېواد د شرط په پوره کولو کې هېڅ پرمختګ نه دی کړی.‌ د شرط عمومي هدف په هېڅ صورت سره نه دی ترسره شوی. |
|  | هېواد د شرط د پوره کولو په برخه کې ناکافي پرمختګ کړی دی.‌ د شرط مهم عناصرلا هم له ترسره کولو څخه پاتې دي او د شرط عمومي هدف له ترسره کېدلو څخه لیرې دی. |
|  | هېواد د شرط په پوره کولو کې پرمختګ کړی دی. د شرط مهم عناصر تطبیقیږي او د شرط عمومي هدف ترسره کېږي. |
|  | هېواد د EITI له شرط سره برابر دی. |
|  | هېواد د شرط له پوره کولو څخه اړولې ده. |
|  | د دې شرط د ترسره کولو لپاره یوازې هڅونه کیږي یا یې سپارښتنه کیږي او باید چې د ارزونې په منلو کې په پام کې ونه نیول شي. |
|  | MSG ښودلې چې دا شرط په هېواد کې د تطبیق وړنه دی. ‌ |

# 

۳. مفصلې موندنې

**دا برخه هغه ځایونه په نښه کوي چېرې چې تاییدوونکی د ابتدایي ارزونې له موندنو سره موافقه نه لري یا لا نور وضاحت ته ضرورت لري.**

**۴.۱** MSG **د حکومت له خوا د ابتدایي راپور ورکوونې د کمزوري کیفیت له امله چې د هغو په اساس حد تعینیږي، له صفر څخه په پیل باندې موافقه کړې وه. (۲۰مه سپارښتنه)**

۴. سپارښتنې

**په داسې حال کې چې په لاندې راپور کې د مشخصو پرمختګونو لپاره داسې سپارښتنې شاملې دي چې ښایي** MSG وغواړي چې تطبیق یې په پام کې ونیسي، لاندې د هغو ستراتیژیکو سپارښتنو یو لست وړاندې کېږي چې کولی شي له افغانستان سره مرسته وکړي چې له EITI څخه د ریفورمونو د ملاتړ په برخه کې د یوې وسیلې په توګه کار واخلي.‌

1. د ۱. ۱ شرط په اساس، افغانستان باید دا ډاډمنه کړي چې یو داسې عالیرتبه شخص چې ټول برخه وال پرې اعتماد کوي، او صلاحیت لري، کار سره همغږی کوي او منابع تأمینوي او پراخوي د EITI په برخه کې د حکومت منظمه رهبري وړاندې کړي. افغانستان باید همدارنګه ډاډمنه کړي چې د حکومت ټولې ادارې فعالې، ثابتې او منظمې دي. د 8.3.c.i په اساس، له حکومتي لوري څخه غوښتنه کیږي چې د بورډ له پرېکړې څخه نیولې تر درې میاشتو پورې موده کې د هغو ستونزو د هوارولو لپاره د عمل داسې یو پلان جوړ او ښکاره کړي چې د حکومت په ترتیباتو کې موجود عیبونه چې په ابتدایي ارزونه کې مستند شوي دي له منځه وېسي. د تطبیق د پیاوړتیا لپاره، افغانستان دې ته هڅول کیږي چې ډاډمنه کړي چې په MSG کې د حکومت استازي په منظمه توګه په ملاقاتونو کې برخه واخلي. AEITI باید همدارنګه له SEC او د ولسمشر د سلاکارانو له منځه داسې استازي، چې هغوی د استخراج په برخو کې ښکاره نفوذ لري، راوبلي. د EITI د پروسې د رهبرۍ په سر د ادارو اختلافات باید حل کړای شي څو دا ډاډمنه شي چې حکومت کولی شي چې د عملیاتو په سویه تطبیق ته وده ورکړي او له EITI څخه د اصلاح یا ریفورم د یوه پلاټفورم په توګه کار واخلي. د افغانستان په برخه کې د دوه اړخیزې محاسبې د چوکاټ د اهمیت په پام کې نیولو سره، حکومت او پرمختیایي شریکان دې ته هڅول کیږي چې داسې هدفونه په ګوته کړي چې له افغانستان سره مرسته وکړي چې په مطابقت باندې تمرکز ته د دوام ورکولو پر ځای د EITI له لارې سکټور ته پېښې ننګونې حل کړي.
2. د ۱. ۴ شرط په اساس، افغانستان باید دا ډاډمنه کړي چې د MSG له لایحې څخه هر انحرافونه یا غیرعادي چارې په کافي اندازه او په عام ډول ریکارډ کړای شي. MSG باید ډاډمنه کړي چې د هغه د نغدي تادیاتو د نشتوالي موضوع په عملي توګه ښکاره شوې ده. د دې لپاره چې له وظیفوي لایحې سره سمون ته لاره هواره شي، ښایي چې MSG هیله ولري چې ساده او لږ تشریحي وظیفوي لایحه په پام کې ونیسي په داسې حال کې چې په دې هکله باید ډاډ ترلاسه کړي چې د ۱. ۴ شرط ټول عناصر په کې تر پوښښ لاندې نیول شوي دي.‌ دا ډاډمنه شي چې په ګروپ کې د برخه اخیستنې لپاره بلنه ازاده او شفافه ده، د نومونې پروسه خپلواکه او له هر ډول اجبار څخه ازاده ده، او د مدني ټولنې د MSG غړي د کار په برخه کې، او د پالیسۍ د مقرراتو په اساس، له حکومت او شرکتونو څخه مستقل دي. د متنوع او مختلف استازیتوب لپاره د هیله مندۍ په پام کې نیولو سره، ښایي چې د مدني ټولنې سازمانونه او ادارې هیله ولري چې داسې لارې په پام کې ونیول شي چې ښځې دې ته وهڅول شي چې د EITI په پروسه کې برخه واخلي. د دې لپاره چې د پلان نیونې په برخه کې مرسته وکړي، د ټولو برخه والو برخه اخیستنه تشویق کړي او دا ډاډمنه کړي چې اسناد په وخت سره وسپارل شي، ښایي MSG وغواړي چې د هغو درې میاشتنیو ملاقاتونو په هکله هوکړه وکړي چې د EITI د راپور ورکولو له مهالوېشونو سره مطابق دي. د MSG غړي باید په لا ډېره فعالانه توګه د غړو د فعال توب په برخه کې د مرستې کولو لپاره د انګلیسي پرځای په ځایي ژبو کې کار کول او د موادو خپرول په پام کې ونیسي. همدارنګه، MSG باید دا ډاډمنه کړي چې د ملاقاتونو په هکله په کافي اندازه مخکې یادښتونه ورکول شوي او د هغوی له بحث او وړاندیز شوې موافقې څخه مخکې په وخت سره اسناد لېږل شوي دي.‌
3. د ۱. ۵ شرط په اساس، MSG باید دا ډاډمنه کړي چې د هغه د کاري پلانونو قیمتونه په بشپړ ډول معلوم شوي، په منظمه توګه تازه کړای شوي، وخت په وخت په آنلاین ډول خپاره شوي او د EITI د بورډ له خوا د راپور ورکولو او تایید له ټاکل شویو ضرب الاجلونو سره مطابقت لري. د کاري پلانونو قیمتونه هم باید په بشپړ ډول معلوم کړای شوي وي.‌ د دې لپاره چې ډاډ ترلاسه شي چې هدفونه ترسره شوي دي، افغانستان دې ته هڅول کیږي چې ډاډمنه کړي چې د AEITI د تدارکاتو پلان چې له نړیوال بانک او د تمویل نورو سرچینو سره پرې هوکړه شوې ده د MSG مقصدونه هغسې منعکسوي څنګه چې د AEITI په کالني کاري پلان کې روښانه کړای شوي دي.
4. د ۲. ۲ شرط په اساس،‌ افغانستان باید دا ډاډمنه کړي چې تر ارزونې لاندې کال (کالونو) کې د کانونو د کیندلو او د تېلو او ګازو په برخو کې د ورکول شویو او انتقال شویو جوازونو شمېر، او د دې تر څنګ (د اړوندو حکومتي ادارو د اصولو په شمول) د اصلي تخصیص او انتقال د پروسې یوه شرحه او له نافذو قانوني کړنلارو څخه هر ډول مهم انحرافونه، په عام ډول د لاسرسي وړ وي. افغانستان باید هغه تخنیکي او مالي معیارونه (او د هغو لګښتونه) چې د جواز د تخصیصونو او انتقالونو د ارزونې لپاره کارول کیږي روښانه کړي. همدارنګه،‌ افغانستان ښایي د روښانه کړنلارو د یوې وسیلې او د مهمو انحرافاتو د له منځه وړلو لپاره د جوازونو د تخصیص او انتقال د موجود سیستم د مؤثرتیا په هکله څرګندونې وکړي.
5. د ۲. ۳ شرط په اساس، افغانستان باید داسې یو په عام ډول موجود د راجسټر یا کدستر (د املاکو د ثبت) سیستم وساتي چې په وخت سره د ټولو کان کیندنو، او د تېلو او ګازو د جوازونو په هکله معلومات ورکړي. په دغه سیستم کې باید د جواز لرونکي نوم، د اجرأ، صدور او پای نېټې، تر پوښښ لاندې خامو طبیعي منابعو او د هغو د کوارډینیټونو په هکله معلومات موجود وي. MSG باید د کانونو او پترولیم وزارت سره کار وکړي چې دا ډاډمنه کړي چې د جوازونو په هکله ټول هغه معلومات چې په ۲. ۳. ب، شرط کې راغلي دي د استخراج د ټولو هغو جوازونو په هکله موجود دي چې تر ارزونې لاندې دوره کې فعالیت کوي.
6. د ۲. ۶ شرط په اساس، افغانستان باید د دولتي تصدیو د ایسارو شویو ګټو، بیا پانګونې او د درېم لوري د مالي ملاتړ اړوند د متداولو اصولو او اجرأتو یوه تشریح وړاندې کړي. حکومت باید همدارنګه په دولتي تصدیو یا د هغو په فرعي شرکتونو کې د حکومت په مالکیت کې د هر ډول تغیراتو په هکله کال په کال د معلوماتو څرګندول یقیني کړي، او د هرو هغو پورونو یا د پورونو د تضمیناتو یو هراړخیز حساب وړاندې کړي چې د دولت یا د دولتي تصدیو له خوا د کانونو، تېلو، او ګازو د استخراج له شرکتونو سره کېږي. ښایي AEITI وغواړي چې راپور ورکول د دوه استخراجي دولتي تصدیو لپاره د حکومت له خوا د خصوصي کولو له ستراتیژۍ سره مطابق جوړ کړي او په دې توګه د ریفورمونو د ملاتړ لپاره کالني تخنیکونه برابر کړي. د یوه لومړي ګام په توګه او د دولتي تصدیو په هکله په عامه توګه د ترلاسه کېدونکو معلوماتو په نشتوالي کې، AEITI ښایي وغواړي چې د دولتي تصدیو د موجودو مطالعاتو، چې د مالیې وزارت او د کانونو او پترولیم د وزارت لپاره ترسره شوي دي، په خپرولو پسې شي، خو هغه اوس د عوامو لپاره موجود نه دي.‌
7. د ۳. ۲ شرط په اساس، افغانستان باید په دې هکله ډاډ ترلاسه کړي چې د ټولو استخراجي خامو طبیعي منابعو چې تولیدیږي د تولید د حجمونو او ارزښتونو په هکله معلومات د عامو خلکو لپاره د لاسرسي وړ دي. چېرې چې د ټولو تولید شویو کاني موادو د تولید د ارقامو هر اړخیزه څرګندونه له تخنیکي لحاظه عملي نه وي (مثلا، په امنیتي دلایلو)‌، افغانستان باید ډاډمنه کړي چې د نه افشا کولو دلایل په روښانه توګه تشریح شوي او دا چې په عام ډول موجود تخمینونه په هراړخیز ډول څرګند او ارزول شوي دي. افغانستان ښایي د رسمي تولیدي احصایو په برخه کې د موجودو ننګونو د روښانولو لپاره د EITI له راپور ورکولو څخه استفاده وکړي، او د کانونو او پترولیم د وزارت د کانونو د پلټنې او نظارت په برخو کې د مهمو ریفورمونو د تطبیق پل پسې واخلي.
8. د ۳. ۳ شرط په اساس، افغانستان باید ډاډمنه کړي چې د ټولو استخراجي خامو طبیعي منابعو د صادراتو حجمونه او ارزښتونه په عام ډول د لاسرسي وړ دي. د معتبرو رسمي ارقامو د نشتوالي په صورت کې، افغانستان باید لږ تر لږه دا ډاډمنه کړي چې تخمینونه په هر اړخیز ډول څرګند او مقایسه شي. افغانستان ښایي وغواړي چې د EITI له راپور څخه د یوې تشخیصي وسیلې په توګه کار واخلي او له بېلابېلو سرچینو څخه د صادراتو په ارقامو کې تفاوتونه په ګوته کړي او د قاچاق د مخنیوي په برخه کې د حکومت د هڅو ملاتړ وکړي. د محلي کوچنیو تصفیه خانو له خوا د تېلو د پېرودنې په پام کې نیولو سره، په کار دی چې AEITI له داسې تصفیه خانو څخه د ارقامو غوښتنې په پام کې ونیسي.
9. د ۴. ۱ شرط په اساس، افغانستان باید ډاډمنه کړي چې د راپور ورکولو لپاره انتخاب شوي ټول شرکتونه په هر اړخیز ډول د ټولو حد دپاسه تادیاتو د جریانونو په هکله راپور ورکوي او دا چې د عوایدو د حد د تعین په هکله تصمیمونه د استخراجي عوایدو په برخه کې د حکومت د یواړخیزې افشا په اساس دي. په دې کې هغه هم شامل دي چې د قانون په واسطه جبري کړای شوي نه دي خو هېڅکله ټول کړای شوي هم نه دي. همدارنګه، افغانستان باید ډاډمنه کړي چې د حد ته نه رسېدلو کمپنیو په برخه کې د حد دپاسه عوایدو په هکله د حکومت بشپړه یواړخیزه افشا د کمپنۍ پرځای د عوایدو د جریان په اساس په وېشل شوې بڼه وړاندې کړای شوې ده.
10. د ۴. ۴ شرط په اساس، افغانستان باید ډاډمنه کړي چې د تېلو، ګازو او معدني موادو له ټرانسپورټ کولو څخه د ترلاسه شویو هرو عوایدو د حد ارزونه په عام ډول مستنده شي او دا چې دغه ډول هر مهم عواید داسې څرګند کړای شي چې په داسې سطحو سره جلا کړای شوي وي چې د نورو تادیاتو او د عوایدو د لارو په هکله له راپور ورکولو سره برابر وي.
11. د ۴. ۵ شرط په اساس، افغانستان باید د استخراجي دولتي تصدیو او د حکومتي نهادونو تر منځ د معاملو یوه هراړخیزه ارزونه پیل کړي څو یقیني شي چې د راپور ورکولو پروسه د دولتي تصدیو او نورو حکومتي ادارو تر منځ د انتقالاتو په شمول په هر اړخیز ډول د دولتي تصدیو رول بیانوي.‌
12. د ۴. ۹ شرط په اساس، افغانستان باید ډاډمنه کړي چې د مستقل مفتش (IA) وظیفوي لایحه له هغې سټانډرډ سره چې د EITI بورډ له خوا تایید شوی دی برابره وي، او که له معیاري وظیفوي لایحې څخه کوم انحرافونه کیږي هغه په صحیح توګه مستند کړای شي. افغانستان باید دا ډاډمنه کړي چې د راپور ورکوونکیو کمپنیو او حکومتي نهادونو له خوا د حقیقي آډېټ اجرأت د کړنلارو په هکله له موافقې کولو څخه مخکې ترسره شي او په دې توګه د EITI د معلوماتو اعتبار یقیني کړای شي. افغانستان باید ډاډمنه کړي چې د EITI د راپور ورکولو لپاره منل شوي د کیفیت اطمینانونه په روښانه توګه مستند کړای شي، د راپور ورکوونکیو نهادونو له خوا له منل شویو پروسیجرونو سره مطابقت په روښانه توګه وارزول شي او دا چې مستقل مفتش د EITI د راپور ورکولو د هر اړخیز والي او اعتبار یوه روښانه ارزونه ترسره کړي. MSG هم باید ډاډمنه کړي چې د EITI د ټولو راپورونو لپاره د ارقامو د خلاصې جدولونه په ټاکلي وخت او د بورډ له خوا د مستقل مفتش د تایید شوې وظیفوي لایحې له شرایطو سره سم چمتو کړای شوي دي.
13. د ۵. ۱ شرط په اساس، افغانستان باید ډاډمنه کړي چې د استخراجاتو د عوایدو تخصیص، چې په ملي بودجه کې نه وي ریکارډ شوی، روښانه شوی او د مربوطه مالي راپورونو لېنکونه هغسې چې د اجرأ وړ دي وړاندې کړای شوي دي. ښایي افغانستان وغواړي چې هغه حد معلوم کړي چې تر هغه پورې دغه هېواد کولی شي چې د خپل EITI د ارقامو د خلاصې له جدولونو څخه په استخراجونو پورې مشخصې د GFS صنف بندۍ (د هغه د هر جواز له خاصو ټیکس یا مالیه نمبرونو سره یوځای) د مالیې وزارت په سیستمونو کې د استخراجونو د عوایدو د وېش یا جلا کولو د یوې وسیلې په توګه وکاروي.‌
14. د ۶. ۱ شرط په اساس، افغانستان باید ډاډمنه کړي چې د هرو لازمي اجتماعي لګښتونو یو روښانه تعریف په عام ډول وړاندې کړای شوی او تر ارزونې لاندې دوره کې د داسې لګښتونو اهمیت وارزوي.‌ ښایي MSG وغواړي چې هغه حد په پام کې ونیسي چې تر هغه پورې د ټولنې د پرمختګ د موافقو (د مهمو شرایطو بیاکتنه) څرګندول یا افشا کول به د دې لپاره مهم وي چې د لازمي اجتماعي لګښتونو د موجودیت یوه هراړخیزه ارزونه وړاندې کړي. افغانستان باید ډاډمنه کړي چې په عام ډول د لازمي اجتماعي لګښتونو څرګندول به د تادیاتو (چې د نغدو او نوعې په اساس سره فرق کوي) د ډول او ګټه اخیستونکي په اساس وېشل کیږي، او د هر غیرحکومتي (درېیم جهت) د اجتماعي لګښتونو د ګټه اخیستونکيو نوم او وظیفه واضحه کړي.
15. د ۶. ۲ شرط په اساس،‌ افغانستان باید د ټولو هغو لګښتونو یوه هراړخیزه ارزونه پیل کړي چې د استخراجي دولتي تصدیو له خوا ترسره کیږي او کیدای شي د بازار له نرخ څخه ارزانه (quasi-fiscal) وګڼل شي. MSG باید د بازار له نرخ څخه د ارزانه (quasi-fiscal) لګښتونو لپاره د راپور ورکولو یوه پروسه جوړه کړي په داسې یوه نظر سره چې په داسې یوه سطحه شفافیت ترسره کړي چې له نورو تادیاتو او د عوایدو لارو سره متناسب وي.
16. د ۶. ۳ شرط په اساس،‌ افغانستان باید د ناخالص داخلي تولید (GDP)، حکومتي عوایدو، صادراتو او استخدام په شمول له اقتصاد سره په نسبي او مطلق ډول د استخراجي صنایعو د مرستې په هکله هر اړخیز معلومات څرګند کړي.
17. د ۷. ۱ شرط په اساس، افغانستان باید ډاډمنه کړي چې د EITI راپورونه د پوهېدا وړ، په فعاله توګه ترویج شوي، په عام ډو ل د لاسرسي وړ دي او له عام بحث سره مرسته کوي. د امنیتي وضعې په پام کې نیولو سره، MSG باید د خبرتیا د خپرولو لپاره د پراخ رسد د پروګرامونو ترسره کولو ته دوام ورکړي او کله چې ممکنه وي په ټول هېواد کې د EITI د راپور په هکله خبرو اترو ته لاره هواره کړي.‌ ښایي MSG وغواړي په دې هکله غور وکړي چې د AEITI د مفاهمو ستراتیژي له کاري پلانونو سره له نژدې څخه ونښلوي او مهم پیغامونه د EITI د پراخ تطبیق پرځای د سکټور د لومړیتوبونو په اساس جوړ کړي. همدارنګه MSG دې ته هڅول کیږي چې ډاډمنه کړي چې د ازادو ارقامو پالیسي په آنلاین ډول پست شوې او دا چې د EITI راپورونه د ازادو یا په وړیا توګه د لاسرسي وړ ارقامو په فارمټ کې موجود دي.
18. د ۷. ۳ شرط په اساس،‌ افغانستان باید په دې برخه کې ګامونه واخلي چې له تېرو تجربو څخه په زده کړو درسونو باندې عمل وکړي، داسې چې د طبیعي منابعو په حاکمیت باندې د EITI د تطبیق کنټرول پیاوړی کړي.‌ په ځانګړې توګه MSG باید د سپارښتنو د مراحلو د طی کولو لپاره د خپلو کړنلارو یا پروسیجرونو د بهترولو په هکله غور وکړي. د MAS د اهمیت او د افغانستان په برخه کې د آی اېم اېف د ECF د ارزونې د چوکاټونو په پام کې نیولو سره، MSG دې ته هڅول کیږي چې داسې «اجرأ وړ شاخصونو» ته انکشاف ورکول تشویق کړي چې د EITI له سپارښتنو څخه راوځي او دغو ته اولویت ورکولو په برخه کې مرسته کوي.‌
19. د ۷. ۴ شرط په اساس، افغانستان باید ډاډمنه کړي چې ټول برخه وال کولی شي چې د پرمختګ د کلني راپور په تهیه کولو کې برخه واخلي او د EITI د تطبیق د تاثیر ارزونه وکړي. له MSG څخه خارج برخه وال باید وکولی شي چې د EITI د پروسې په هکله مشوره ورکړي او د هغوی نظرونه د پرمختګ په کلني راپور کې منعکس شي. MSG باید ډاډمنه کړي چې د پرمختګ یوه ارزونه، د ذکر شویو هدفونو د تاثیر او نتایجو په شمول هغسې چې د هغه په کاري پلان کې مشخص شوي هدفونه ترسره کړي، اجرأ کیږي.‌ MSG ښایي وغواړي چې د نړیوال سکرتریت له خوا وړاندې شوی د پرمختګ د کلني راپور ټیمپلېټ وکاروي او دا ډاډمنه کړي چې د پرمختګ د ارزونې لپاره مختلفې وسیلې سره همغږې او ترتیب شوي دي.‌ MSG هڅول کیږي چې ډاډمنه کړي چې د پرمختګ کلنی راپور، د MSG د عمل پلان او د مدیریت کومې نورې وسیلې د دې لپاره کارول کیږي چې د کلنیو کاري پلانونو په جوړولو کې همکاري وکړي.‌
20. د ګڼو برخه والو ګروپ (MSG) دې ته هڅول کیږي چې د تادیاتو لپاره د حد په تعین بیاکتنه وکړي چې د افشاګانو یا څرګندونو د هر اړخیزوالي او د محدودو موجودو منابعو په پام کې نیولو سره د راپور ورکوونې د کیفیت ترمنځ یو توازن رامنځته کړي.

\*\*\*

1. EITI (اکتوبر، ۲۰۱۶) ، ’د EITI د بورډ‌ فیصله: ‌ بورډ د پاتې تاییدونو لپاره د مهالوېش په هکله موافقه وکړه‘، چې د ۲۰۱۸ په جنورۍ کې له [دلته](https://eiti.org/BD/2016-18) نه ورته لاسرسی وشو.‌ [↑](#footnote-ref-1)
2. EITI (سپتمبر، ۲۰۱۷) ، ’د EITI د بورډ‌ فیصله: ‌ بورډ موافقه وکړه چې د افغانستان تایید تر څلورو میاشتو یعنې د ۲۰۱۷ د نومبر تر ۱ پورې وځنډوي ‘، چې د ۲۰۱۸ په جنورۍ کې له [دلته](https://eiti.org/board-decisions) نه ورته لاسرسی وشو. [↑](#footnote-ref-2)
3. د نړیوال بانک د ازادو ارقامو وېب سایټ، چې د ۲۰۱۸ په جنورۍ کې له [دلته](https://data.worldbank.org/) نه ورته لاسرسی شوی دی. [↑](#footnote-ref-3)
4. د افغانستان په خواوشا ۷۵٪ قلمرو باندې، په ۱۹۷۰مو او ۱۹۸۰مو کې د شوروي له جیولوجیکي ماموریت څخه وروسته، له ۲۰۰۱ راهیسې د متحده ایالاتو د جیولوجیکي سروې (USGS) او د برتانوي جیولوجیکي سروې له خوا جغرافیوي او هایپرسپېکټرل سروې ګانې شوي دي. د کانونو او پترولیم وزارت (۲۰۱۲)، ’ د افغانستان د کانونو د کیندنې په سکتور کې د پانګونې ۱۰ دلایل‘، چې د ۲۰۱۸ په جنورۍ کې له [دلته](http://mom.gov.af/Content/files/10%20reasons-10pg-4.pdf) نه ورته لاسرسی شوی دی.‌ [↑](#footnote-ref-4)
5. ایریکا ډاونز (۲۰۱۲)، ’چین د افغانستان کنټرول په لاس کې اخلي‘، د SAIS په بیاکتنه XXXII جلد ۲ نمبر (اوړی – منی ۲۰۱۲)، جان هاپکینس یونیورسټي پرېس، چې د ۲۰۱۸ په جنورۍ کې له [دلته](https://www.brookings.edu/wp-content/uploads/2016/06/China-Buys-into-Afghanistan-Erica-Downs.pdf) نه ورته لاسرسی شوی دی. او د متحده ایالاتو د سولې انستیتیوت (جنوری، ۲۰۱۵)، ’د افغانستان راټوکېدونکی د کانونو واکمني‘، چې د ۲۰۱۸ په جنورۍ کې له [دلته](https://www.usip.org/sites/default/files/SR358-Afghanistan-s-Emerging-Mining-Oligarchy.pdf) نه ورته لاسرسی وشو. [↑](#footnote-ref-5)
6. د کانونو او پترولیم وزارت (۲۰۱۲)، ’ د افغانستان د کانونو د کیندنې په سکتور کې د پانګونې ۱۰ دلایل‘، چې د ۲۰۱۸ په جنورۍ کې له [دلته](http://mom.gov.af/Content/files/10%20reasons-10pg-4.pdf) نه ورته لاسرسی شوی دی.‌ [↑](#footnote-ref-6)
7. هینریخ بال سټیفونګ افغانستان (۲۰۱۶)، ’په افغانستان کې د کانونو کیندنه‘، چې د ۲۰۱۸ په جنورۍ کې له [دلته](https://www.boell.de/sites/default/files/assets/boell.de/images/download_de/worldwide/Mining_in_Afghanistan_KorrekturenCL.pdf) نه ورته لاسرسی شوی دی.‌ [↑](#footnote-ref-7)
8. د کانونو او پترولیم وزارت (۲۰۱۲)، ’ د افغانستان د کانونو د کیندنې په سکتور کې د پانګونې ۱۰ دلایل‘، چې د ۲۰۱۸ په جنورۍ کې له [دلته](http://mom.gov.af/Content/files/10%20reasons-10pg-4.pdf) نه ورته لاسرسی شوی دی.‌ [↑](#footnote-ref-8)
9. ګلوبل وېټنېس (جون، ۲۰۱۶)، ’نوې څېړنه ښیي چې د افغانستان مشهور د قېمتي کاڼو کانونه طالبان او وسله وال ګروپونه تمویلوي‘، چې د ۲۰۱۸ په جنورۍ کې له [دلته](https://www.globalwitness.org/en/press-releases/afghanistans-famous-lapis-mines-funding-taliban-and-armed-groups-new-investigation-shows/) نه ورته لاسرسی شوی دی‌.‌ [↑](#footnote-ref-9)
10. GIZ(دسمبر، ۲۰۱۶)، ’په افغانستان کې د دودیزې او وړې سطحې کان کیندنې: شالید او شرایط‘ د افغانستان په EITI (دسمبر، ۲۰۱۶) کې، ’۱۳۹۱ او ۱۳۹۲ (۲۰۱۲-۲۰۱۳) د EITI د پیل راپور او څلورم د تسویې راپور - ضمیمې‘، چې د ۲۰۱۸ په جنورۍ کې له [دلته](https://eiti.org/sites/default/files/documents/2012-2013_afghanistan_eiti_report_appendices.pdf) نه ورته لاسرسی شوی دی، ۲۳۰مه صفحه.‌ [↑](#footnote-ref-10)
11. د متحده ایالاتو د سولې انستیتیوت (جولای، ۲۰۱۷)، ’په افغانستان کې ناقانونه کان کیندنې:‌ د شخړې یو عامل‘، چې د ۲۰۱۸ په جنورۍ کې له [دلته](https://www.usip.org/sites/default/files/2017-07/pb226-illegal-extraction-of-minerals-as-a-driver-of-conflict-in-afghanistan.pdf) نه ورته لاسرسی شوی دی.‌ او د ناروی د نړیوالو چارو انستیتیوت (دسمبر، ۲۰۱۷)، ’افغانستان: د یوه سیاسي اقتصاد تحلیل‘، چې د ۲۰۱۸ په جنورۍ کې له [دلته](https://brage.bibsys.no/xmlui/bitstream/handle/11250/2470515/NUPI_rapport_Afghanistan_Strand_Borchgrevink_BergHarpviken.pdf?sequence=2&isAllowed=y) نه ورته لاسرسی شوی دی.‌ [↑](#footnote-ref-11)
12. هینریخ بال سټیفونګ افغانستان (۲۰۱۶)، مخکې *ذکر شوی دی.* [↑](#footnote-ref-12)
13. د افغانستان د بیارغونې لپاره ځانګړی عمومي مفتش (سیګار) (اپریل، ۲۰۱۵)،‌ ’د افغانستان د کانونو، تېلو او ګازو صنایع: که د متحده ایالاتو ادارې د شویو پانګونو د تعقیبولو لپاره ژر لاس په کار نشي، ۴۸۸ میلیونه ډالر چې په فنډ کې دي له خطر سره مخامخ کیږي‘، د ۲۰۱۸ په جنورۍ کې له [دلته](https://www.sigar.mil/pdf/audits/SIGAR-15-55-AR.pdf) نه ورته لاسرسی شوی دی. او ګلوبل وېټنېس (می، ۲۰۱۶)،‌ ’جنګ د خلکو په خزانه کې‘، چې د ۲۰۱۸ په جنورۍ کې له [دلته](https://www.globalwitness.org/en-gb/campaigns/conflict-minerals/war-treasury-people-afghanistan-lapis-lazuli-and-battle-mineral-wealth/) نه ورته لاسرسی شوی دی.‌ [↑](#footnote-ref-13)
14. د افغانستان EITI (د اپریل ۲۹مه، ۲۰۱۷)،‌ ’د افغانستان پنځم د EITI راپور ۱۳۹۳ او ۱۳۹۴ (۲۰۱۴ او ۲۰۱۵) ‘، چې د ۲۰۱۷ په دسمبر کې له دلته نه ورته لاسرسی شوی دی، ۳۶مه صفحه.‌ [↑](#footnote-ref-14)
15. د افغانستان EITI (دسمبر، ۲۰۱۶)، ’ EITI ۲۰۱۶د کلني فعالیت راپور‘، چې د ۲۰۱۸ په جنورۍ کې له [دلته](http://aeiti.af/Content/Media/Documents/AEITIAnnualProgressReport201619220171551887553325325.pdf) نه ورته لاسرسی شوی دی،‌ ۱۰مه صفحه.‌ [↑](#footnote-ref-15)
16. سیګار (جنوري، ۲۰۱۶)، مخکې ذکر شوی دی، ۱ صفحه. [↑](#footnote-ref-16)
17. دي دپلومات (جنوري، ۲۰۱۷)، ’په افغانستان کې د چین د اوږدې مودې د ځنډېدلي کان تر شاکیسه‘، چې د ۲۰۱۸ په جنورۍ کې له [دلته](https://thediplomat.com/2017/01/the-story-behind-chinas-long-stalled-mine-in-afghanistan/) نه ورته لاسرسی شوی دی. [↑](#footnote-ref-17)
18. د متحده ایالاتو د سولې انستیتیوت (سپتمبر، ۲۰۱۷)، ’د افغانستان د عینک د مسو د سرچینې د تجارتي انکشاف بیا احیا کول ‘، چې د ۲۰۱۸ په جنوري کې له [دلته](https://www.usip.org/sites/default/files/PB233-Reviving-Commercial-Development-of-Afghanistan-s-Aynak-Copper-Resource.pdf) نه ورته لاسرسی شوی دی، ۲ مخ. او ایریکا ډاونز (۲۰۱۲)، مخکې ذکر شوی دی. [↑](#footnote-ref-18)
19. د کانونو او پترولیم وزارت (۲۰۱۴)، ’په افغانستان کې کانونه’، چې د ۲۰۱۸ په جنورۍ کې له [دلته](http://mom.gov.af/Content/files/The%20Hajigak%20Iron%20Ore%20Deposit.pdf) نه ورته لاسرسی شوی دی. [↑](#footnote-ref-19)
20. سامویل هال (جنوري، ۲۰۱۳)، ’طبیعي منابع: د افغانستان لپاره څه ستراتیژي؟‘، چې د ۲۰۱۸ په جنورۍ کې له [دلته](http://samuelhall.org/wp-content/uploads/2013/05/Natural-Resources-Strategy-for-Afghanistan.pdf) نه ورته لاسرسی شوی دی، ۴ – ۵ صفحې. [↑](#footnote-ref-20)
21. د سوداګرۍ نړیوال سازمان (۲۰۱۷)، ’چابهار بندر – د افغانستان لپاره یوه نوې ټرانزیټي لاره‘ چې د ۲۰۱۸ په جنورۍ کې له [دلته](https://www.oecd.org/aidfortrade/casestories/casestories-2017/CS-61-NTP-MIP-Chabahar-port-New-transit-gateway-for-Afghanistan.pdf) نه ورته لاسرسی شوی دی. [↑](#footnote-ref-21)
22. هینریخ بال سټیفونګ افغانستان (۲۰۱۶)، مخکې ذکر شوی دی.‌ [↑](#footnote-ref-22)
23. سامویل هال (جنوري، ۲۰۱۳)، مخکې ذکر شوی دی، ۴ صفحه [↑](#footnote-ref-23)
24. هینریخ بال سټیفونګ افغانستان (۲۰۱۶)، مخکې ذکر شوی دی. [↑](#footnote-ref-24)
25. ایریکا ډاونز (۲۰۱۲)، مخکې ذکر شوی دی. [↑](#footnote-ref-25)
26. سیګار (جنوري، ۲۰۱۶)، مخکې ذکر شوی دی، ۱ صفحه. [↑](#footnote-ref-26)
27. EITI(د اپریل ۲۹مه، ۲۰۱۷)، ’د افغانستان د EITI پنځم راپور، ۱۳۹۳ او ۱۳۹۴(۲۰۱۴ او ۲۰۱۵) ‘، د ۲۰۱۷ په دسمبر کې له [دلته](https://eiti.org/sites/default/files/documents/5threconciliationfinalreport_1393-1394_2105201744057225553325325.pdf) نه ورته لاسرسی شوی دی، ۳۸-۳۹ صفحې. [↑](#footnote-ref-27)
28. د متحده ایالاتو جیولوجیکي سروې (اګست، ۲۰۱۷)، ’د ۲۰۱۴ د کاني موادو کلنی کتاب، افغانستان‘، چې د ۲۰۱۸ په جنورۍ کې له [دلته](https://minerals.usgs.gov/minerals/pubs/country/2014/myb3-2014-af.pdf) نه ورته لاسرسی شوی دی، ۶ صفحه. [↑](#footnote-ref-28)
29. *Ibid* [↑](#footnote-ref-29)
30. د ورځې ۵۷۶۰۰۰ مکعب متره ګډ ګاز. [↑](#footnote-ref-30)
31. EITI(د اپریل ۲۹مه، ۲۰۱۷)، د ۲۰۱۴ – ۱۵ د EITI راپور، مخکې ذکر شوی دی، ۵۲مه صفحه.‌

    . [↑](#footnote-ref-31)
32. متیو دوپي (مارچ ۲۰۱۷)، د طالبانو د ډبرو د چارو کمېسیون او له ناقانونه کان کیندنې څخه د یاغیانو لاسونو ته د پراخو پیسو ورتلل، د ۲۰۱۸ په جون کې له [دلته](https://ctc.usma.edu/the-taliban-stones-commission-and-the-insurgent-windfall-from-illegal-mining/) نه ورته لاسرسی شوی دی. [↑](#footnote-ref-32)